《宿田桥驿枕上口占》
宋代·廖行之

屋敝漏疎星，魂清梦转惊。
蛙鸣千百辈，鸟语两三声。
意气浑干斗。尘劳未解缨。
平生四方志，安肯效蝇营。

作者简介：廖行之（1137～1189） ，字天民，号省斋，南宋衡州（今湖南省衡阳市）人。孝宗淳熙十一年（1184）进士，调岳州巴陵尉。未数月，以母老归养。告满，改授潭州宁乡主簿，未赴而卒，时淳熙十六年。品行端正，留心经济之学。遗著由其子谦编为《省斋文集》十卷，已佚。